
"Nu se poate face un proces al comunismului, pentru că atunci s- 
ar da totul pe față. Se joacă rumba desființării neamului românesc. 
Nu uitaţi să mergeţi la Biserică! ” - Interviu cu ultimul gândirist, 
Pan M. Vizirescu (16 august 1903 - 27 ianuarie 2000) 

Gândiristul Pan M. Vizirescu, IPS Bartolomeu Anania și Preafericitul Patriarh Teoctist 

Dumitru Stăniloae 
despre marele 
gânditor ortodox 
Nichifor Crainic - 51 

30 mai: începe 
procesul „ziariștilor- 
criminali de război”. 
Cum au fost 
condamnați de soția 
lui Brucan marii 
scriitori-apostoli ai 
neamului și jurnaliști 
interbelici Nichifor 
Crainic, Pamfil 
Șeicaru, Stelian 
Popescu și Radu Gyr 

oetul, scriitorul și ziaristul român Pan M. Vizirescu a fost o mare conștiință a secolulului trecut, fiind unul dintre membrii 
de bază ai grupării revistei de direcţie naţională și ortodoxă „Gândirea”, condusă de Nichifor Crainic. Începând din 1931 
și până la ocuparea ţării din 23 august 1944, Pan M Vizirescu a fost alături de mentorul său, Nichifor Crainic, dar și de 
Cezar Petrescu, Vasile Voiculescu, Părintele Dumitru Stăniloae, Lucian Blaga, Radu Gyr și mulți alţii. 
A fost printre animatorii revistelor „Sfarmă Piatră” și „Muncitorul român” (pe care a înfiinţat-o în timp ce era director de cabinet al lui 
Nichifor Crainic, la Ministerul Propagandei). 


Articolele sale antibolșevice și susţinerea războiului pentru reîntregirea României i-au adus condamnarea în procesul intentat ziariștilor 
naționaliști (http:/Awww.activenews.ro/cultura-istorie/30-mai-incepe-procesul-%E2%80%9Eziaristilor-criminali-de-razboi-.-Cum-au-fost- 
condamnati-de-sotia-lui-Brucan-marii-scriitori-apostoli-ai-neamului-si-jurnalisti-interbelici-Nichifor-Crainic-Pamfil-Seicaru-Stelian- 
Popescu-si-Radu-Gyr-42055), în anul 1945. Sentința pronunţată de Tribunalul Poporului, „organ de execuţie al Partidului Comunist” 
(Petru Groza), a fost una grea pentru Pan M Vizirescu: detenție pe viață. 


Au mai fost condamnați, printre alţii, Nichifor Crainic, Stelian Popescu, Pamfil Șeicaru, Radu Gyr, Grigore Manoilescu. Printre 
acuzatorii publici s-a aflat Alexandra Sidorovici (soţia lui Silviu Brucan). 


Pan M. Vizirescu a anticipat sentința așa-zisului tribunal, ascunzându-se în casa unor rude din Slatina. Ca și lon Gavrilă Ogoranu, a 


reușit să stea în acel „exil de taină”, în podul casei, fără a fi găsit de autorităţile bolșevice, timp de 23 de ani. 


Și-a păstrat sufletul prin credinţă, iar mintea printr-o intensă activitate intelectuală, scriind enorm. În iulie 1967 a ieșit din ascunzătoare, 
după un denunţ. Nu a mai fost arestat, foștii deținuți politic fuseseră amnistiaţi în 1964. 


A fost „ultimul gândirist”, supraviețuind până în 27 ianuarie 2000. 


În anul 1995, Pan M. Vizirescu a fost reabilitat de Curtea Supremă de Justiţie, care a rejudecat procesul ziariștilor condamnaţi în anul 
1945. 


În 15 ianuarie 1994, am avut onoarea să-l intervievez pe distinsul gândirist. Avea 90 de ani, dar era de o vioiciune spirituală cum rar 
mi-a fost dat să văd. Am să vă împărtășesc gândurile lui Pan M Vizirescu, care ne arată atitudinea unui naţionalist fără rest. 


Acest interviu a fost salvat miraculos de pe o casetă veche, care părea să nu mai poată fi recuperată, la rugămintea biografului și 
editorului lui Pan M Vizirescu, scriitorul Dumitru Sârghie. 


Ultimele cuvinte pe care seniorul Pan Vizirescu ni le-a transmis, în timp ce coboram scările casei sale din București, de pe 


strada Pitar Moș, au fost: Nu uitaţi să mergeţi la Biserică! Făcuse un sprint ca-n tinereţe, cu sentimentul că uitase să ne 
spună ce era mai important. 


"„Extremiști”, așa o să vă spună și d-voastră, așa cum îmi spun și mie” 


Domnule Pan Vizirescu, vorbiţi-ne despre situația politică între cele două războaie mondiale... 


scrutorul Pan. M Vizrescu la vârsta de 96 de niw 


Eu eram, pe vremea aceea, student. Am intrat, la facultate, în 1925. Vedeţi, e o perioadă destul de veche pentru d-voastră, însă pentru mine, parcă ar fi fost 
ieri. Și, în epoca asta, România, era guvernată de partide politice, cum este și acum, însă se schimbau, nu rămâneau pe o durată mai lungă. Tineretul și-a 
luat, atunci, atitudinea ostilă pentru această democraţie, care era înstrăinată. Eu vă vorbesc din perspectiva epocii de atunci. Ce a urmat și ce este astăzi 
este și mai grav. 


Să știți că viaţa politică a unui stat stă în mâinile celor care au bani, ale celor care distrug. Aceștia sunt specialiști, sunt negustori de tot ce vrei, și de 
conștiințe. Cumpără conștiințe și, atunci, au oameni la dispoziţia lor, oameni care fac interesele lor. Interesele neamului, ale autohtonilor sunt neglijate. 


Deci, am apucat această epocă în care, spre nenorocirea noastră, s-a cam degradat spiritul eroic, cel ce dusese la realizarea României Mari. Realizarea 
României Mari a fost rezultatul unui vis sau a unei conștiințe naţionale, bine susținute de toți cărturarii noștri. Spun asta toți marii cărturari ai neamului... 
Dacă-i căutaţi în Istoria Literaturii, o să vedeţi și d-voastră. Să vă dau un exemplu, Octavian Goga era sufletul neamului, la acea dată, el era cu cântecul 
pătimirii noastre, cu jalea Ardealului. În copilăria mea, știam despre Ardeal, așa cum ai ști despre o lleană Cosânzeană, care este în mâna zmeului, o 
siluiește și îi face tot felul de grozăvii. 


Așa era pentru noi Ardealul, așteptând momentul, chiar copii fiind, ca să-l dezrobim... Și a venit epoca de dezrobire, epocă eroică, epocă fantastică, în care 
neamul românesc a dat tot ce a avut mai frumos, în conștiința lui naţională, în puterea lui de reprezentare ... la data aceea. Vă spun că a prezentat o 
culminaţie a istoriei noastre. Atunci, s-a născut a doua Românie. 


Din nenorocire, însă, după generaţia aceea, care a făcut Unirea, imediat după război, s-au lansat curentele masonice... Un umanitarism fals, capabil să 
înăbușe ideea naţională. Comunismul — bolșevismul rusesc, care era la vecinul nostru rus, sigur că avea penetrație. Elemente străine, să știți lucrul ăsta, s- 
au pus în slujba comunismului și au intrat să facă organizaţii la noi. Partidele burgheze, fie că erau inconștiente, fie că nu-și dădeau seama de pericolul care 


le așteaptă, fie că se complăceau, nu luau în consideraţie primejdia... Se complăceau, pentru a fi pe placul puterilor occidentale, care cochetau foarte mult 
cu intelectualitatea franceză, cea care avea elemente de vârf cu simpatie pentru comunism. 


Și, atuncea, noi, cei care eram drept în gura fiarei, aici, eram expuși dezastrului. Singur, tineretul, a sesizat acest lucru. Fiindcă tineretul reprezintă, pentru 
mine şi pentru experienţa pe care o am, sufletul curat al neamului. Acest tineret, întotdeauna, vede adevărul, e necompromis, el nu se vinde, mai degrabă își 
dă viața, decât să-și dea conștiința. Începând de la 1922, atunci când s-a născut mișcarea studențească, a semnalat pericolul în care se află politica noastră 
românească. 


Tineretul a luat atitudine, nu putea rămâne nepăsător. Un tineret care rămâne nepăsător faţă de problemele vitale ale neamului nu se poate numi o 
generaţie. Atunci, s-a născut o generaţie nouă, de după război, la care au participat elementele cele mai valoroase ale tineretului. 


Dacă urmăriţi ziarele, o să vedeţi că această epocă este batjocorită. Este dată sub optica ... comunistă. Istoria au scris-o comuniștii și așa a rămas astăzi. 
Vă referiţi la Mișcarea Legionară? 


La toate mișcările naționaliste... Mișcarea Legionară fost o mișcare naționalistă, care a cuprins epoca aceea, ca o reacțiune împotriva comunismului. 
Mișcările naţionaliste s-au născut ca o reacțiune împotriva comunismului, care s-a dovedit că este un pericol naţional. El pusese la cale dezmembrarea ţării 
noastre românești. Voiau s-o împartă. Erau și români, niște trădători de țară, niște ticăloși, vânduți rușilor. Trădarea pentru ei era o slujbă. ÎI vizitau pe Lenin, 
primeau ordine. Sunt lucruri îngrozitoare. 


La noi, nu au întâmpinat atâta dificultate, lucrau pentru că erau susținuți de alianța mondial-israelită, care oferea fondurile necesare. Deci, acesta este 
peisajul democraţiei noastre între cele două războaie. 


Consideraţi că, în aceste condiții, mișcarea naționalistă era singura care se putea opune ferm comunismului? 


Nu numai asta... Comunismul lucra metodic și organizat, pe celule, în așa fel ca fiecare comunist să fie o forță puternică. În cazul comuniștilor, trebuia să 
reziști tot cu o forță organizată. De aceea, această forță organizată, opusă comunismului, a fost suprimată. Rolul nefast pe care l-a avut epoca noastră a fost 
Lupeasca. Lupeasca a fost o evreică, cu farmece îngrozitoare, care l-a sedus pe prințul Carol. Atât de mult l-a sedus, încât l-a făcut să-și părăsească 
Familia Regală, punând într-un adevărat doliu pe Regele Ferdinand și pe Regina Maria. Punând într-o suferință extraordinară pe Rege și Familia, acesta 
renunțând la tron, cu o sfidare extraordinară, pentru a pleca într-o aventură cu această amantă a lui, pentru care el era „Carol al meu” și nu „Carol al ţării”. 


Pe urmă, când a revenit în ţară... Noi am luat parte la un complot, ca să-l aducem în ţară, că era nevoie atunci... Nae lonescu a condus această acţiune, își 
pusese ziarul „Cuvântul” în slujba acestei cauze. Brătianu numise această restauratie o „problema închisă”, spunând: „Cu niciun cuvânt să nu se mai 
apropie de graniţe, că îl așteaptă tunurile”. Așa fusese de categoric față de Carol al II-lea, Prinţul dominat de instincte și căzut pradă unei organizații 


satanice. El și-a părăsit țara și misiunea înaltă pe care o avea. Și nu era prost, era deștept... Și ar fi fost foarte bun ca Rege, însă l-a degradat... Lupeasca. 
Se zice că Regele Carol al II-lea ar fi spus că, în ţară, sunt doar doi oameni deștepți: el și Nae lonescu... 


Nu știu dacă a spus asta, dar Nae Ionescu și-a pus în cumpănă însuși destinul lui, pe de o parte. Pe de altă parte, Manoilescu și Nichifor Crainic. Aceștia îl 
vizitau, în convingerea că este o victimă a politicianismului românesc și că el trebuie scos din această stare. Nu vedeau, cu justeţe, lucrurile, deși, un 
sâmbure de adevăr exista... 


Eu am făcut parte, cu grupul de studenți, în 1930, din organizația făcută de Octavian Goga. Goga s-a dus la Prinţul Carol și a dus tratative să-l aducem în 
țară. 


Eram 10 studenţi, care aveam legături mai dinainte cu Octavian Goga. Și Octavian Goga ne-a propus să începem o acţiune pentru aducerea Regelui în țară. 
Era, de fapt, o acţiune în cadrul misiunii pe care el însuși o avea. 


Poetul pătimirii noastre avusese, din partea mareșalului Averescu, o misiune, la Paris, ca să-l convingă pe Carol să vină în ţară. l-a pus condiţia să se 
reîncadreze în Casa de Habsburg, și a doua, să renunţe la doamna Lupescu. Carol a spus: „Nu renunţ la doamna Lupescu.” Goga a răspuns: „Maiestate, 
mai gândiți-vă” (...) 


A doua zi, înainte de a pleca, a stat de vorbă cu generalul Condeescu, care era unul dintre prietenii săi, ce îl însoţise, și a mai încercat o dată. Prinţul i-a 
spus: „Dragă Goga, sunt de acord, vin în țară. Am vorbit cu doamna Lupescu și ea este de acord ca să renunţe și să intrăm în regalitatea aceasta, pe care o 
doriți” (...) 


l-a spus că o să-i dea telegramă lui, când totul este pregătit, în care să spună: „Sunt sănătos, mă aflu bine!”. Asta însemna pregătirea lui de a veni în țară. 


Atunci, Goga ne-a convocat pe noi, ca să începem o acţiune, cu o gazetă cu formula imperativă „Vrem Rege”, pe care să o răspândim, în toate centrele 
universitare, să o împărțim, gratis, pe străzile Bucureștiului, la Cluj, la lași... O gazetă scrisă de noi. 


Numai că evenimentele ne-au depășit, pentru că Regele a venit înainte de a face noi această mișcare. Aveam șansa să devenim niște eroi ai momentului, 
pentru restabilirea regalității. 


Nu toți am fost de acord cu această propunere a lui Goga. Eu aveam un frate, care se numea Smarand Vizirescu. Chiar el era purtătorul nostru de cuvânt. 
Și când Goga ne-a invitat la el, să ne cunoască sentimentul și să creăm organizarea, ne-a întrebat pe fiecare: „Credeţi că e oportună venirea în ţară a 
Prinţului?”. Toţi am spus da. Fratele meu a spus: „Eu, nu!” „Cum, tocmai dumneata să faci filmul acesta?” „Da, pentru că este un aventurier. După cum s-a 
comportat, până acum, faţă de Familia Regală, față de ţară, e un aventurier. Nu putem pune baza pe el.... Atâta vreme cât este acaparat de femeia aceea, 
ce garanţii putem avea noi că vom avea un Rege care să asigure independenţa Țării?”, a spus fratele meu. 


„Sunt de părere, d-le președinte (că așa îi ziceam noi lui Goga), să-l aducem cu trenul regal, în acceptarea generală a ţării, să nu vină furiș (...) Nu se poate, 
altfel, noi participăm la această acţiune, noi trebuie să-l cerem!”, am spus atunci, în cor, noi, studenții... 


Deci, fratele meu a cedat, până la urmă, numai cu angajamentul solemn pe care Monarhul și-l luase, dar, pe care, l-a încălcat. La trei luni după ce a venit în 
țară, l-a trimis pe Manoilescu și a adus-o pe Lupeasca în România, drept soţia lui, cu pașaportul soției. Apoi, ţara a intrat în degringolada extraordinară a 
marilor dezastre naţionale. 


Un istoric a spus, la televizor, ceva ce eu nu am știut. Că pe Mihai îl făcuseră voievod de Alba lulia, că îi făceau o educaţie intelectuală, ca elev, dar nu-l 
pregăteau aproape deloc, ca viitor monarh... Că era prea tânăr, că... Dar nouă ne era foarte drag... Copil al țării. 


El, supărat, i-ar fi spus Lupeascăi: „Vreau să vorbesc cu tata!”. „Dar spune-mi mie ce dorești să-i spui, că el nu face nimic neaprobat de mine!”, ar fi spus 
Lupeasca. 


Deci, ea îl stăpânea întru-totul. De aceea, crimele care s-au produs contra tineretului naţionalist, că a fost ucis, atunci, tineretul ţării, le-a făcut la indicaţia ei. 
lar ea era avea o misiune, ca să distrugă toate mișcările naţionaliste. 


Pe Goga l-a distrus altfel. L-a chemat la putere. Goga făcuse fuziunea cu partidul lui A. C. Cuza și devenise o forță puternică, pentru că lumea începuse să- 
și dea seama de pericolul care ne așteaptă. Și atunci, Regele încerca să dea impresia unui om obiectiv, păcălind, într-un fel, partidele celelalte care i se 
supuneau, încă. Maniu era singurul om politic care îi dădea pe faţă relația nefastă cu Lupeasca, dar era neputincios. Maniu era un om foarte curat, demn de 
tot respectul, însă nu putea realiza nimic în privința asta. 


Nu avea oameni capabili de luptă, nu avea pârghiile necesare... 
Sigur că da. El vedea lucrurile ca un visător... 
Cum apreciaţi Mișcarea Legionară, în contextul perioadei interbelice? 


A fost o mișcare de protest, o revoluţie, dacă vreţi. O revoluţie naţională, cum a fost cea a lui Tudor Vladimirescu sau cea a lui Avram lancu, care nu făcea 
rău nimănui, doar să se gândea că o să organizeze o putere de rezistenţă și de afirmare a acestui neam. Ea mereu era lovită prin distrugere, prin 
desființare. Eu nu am fost legionar, dar am fost martor al epocii și pot spune că era o mișcare creatoare de caractere. 


Și Maniu a recunoscut asta, în închisoare, spunând că Zelea Codreanu, spre deosebire de el, a lucrat cu oamenii, a format caractere, de fapt, de ceea ce 
avea nevoie țara... 


Acesta este adevărul. Ei nu ucideau, domnule, se ofereau să fie uciși. Acesta este aspectul lor. Au degradat cu totul adevărul istoricii comuniști. Acesta este 
talentul lor, să dea lucrurile frumoase ca fiind odioase, că ei erau buni. Trebuia o reacțiune contra acestora, nu puteai să suporţi atacul tuturor străinilor la 
conștiința noastră. 


Țara era așa cum este și acum. D-voastră aţi văzut ce se întâmplă în România? Tot felul de minciuni. Numai minciuni și înșelătorie, pentru că se mizează pe 
chestia aceasta, anume că marea parte a populaţiei poate fi dusă în eroare. Avem exemplul lui lisus, care a fost întruparea nevinovăţiei. Pentru cei Iluminati 
a fost o apariție divină, dar pentru evrei era... un dezastru. Pentru lumea de sus. Evreimea adevărată l-a primit cu dragoste. Conducătorii, însă, au văzut în 
El că sunt devastaţi în afacerile lor. Când i-a bătut cu biciul, în templu, a fost un act pe care nu i l-au putut ierta. Și atunci, au manevrat poporul, care îl 
primise cu flori... L-au primit, apoi, cu huiduieli. 


Aceasta este manevra pe care o oferă poporului orice democraţie, îl manevrează cum vrea. Să știți d-voastră că însuși comunismul ajunsese să aibă 
sufragii sincere. Nu mai vorbesc despre intelectuali, care au fost o trădare groaznică. 


Țărănimea nu ştie, numai dacă cineva o lămurește. Dar nu are cine s-o lămurească... 


Ăștia nu susţin interesele naţionale în Parlament. O să vedeţi că o să se voteze chestia cu pederaștii (e vorba despre legalizarea homosexualităţii—nota 
noastră), să li se dea voie să-și facă prozeliţi, toate nenorocirile. Fiindcă, nu se gândește nimeni la sănătatea morală a naţiunii... 


Eu vă spun d-voastră aceste lucruri cu toată sinceritatea și cu nădejdea că veţi vedea lucrurile, în adevărul lor, aşa cum trebuie văzute. Trebuie să ne 
orientăm după naționalismul ardelenesc, care a purtat facla acestei conștiințe naţionale, de-a lungul veacurilor, sub cele mai teribile opresiuni pe care le-a 
cunoscut vreodată Transilvania. A fost o victimă a acestui maghiarism care, întotdeauna, ne-a urât și niciodată nu ne va iubi, să știți acest lucru. Noi putem 
să-i iubim, fiindcă așa este neamul nostru românesc. Ei, însă, își urmăresc interesele și idealurile lor. 


Făcând o extrapolare la politica românească de astăzi, consideraţi că este o mare diferenţă între ce a fost atunci și ce este astăzi? Ce a fost sistemul 
democratic în perioada interbelică și ce e cel de astăzi? 


Este tot același aspect, prin care niște palavragii, foarte pricepuţi în șmecheria cuvântului, induc în eroare, dar fapta lor se vede. Au venit la putere tot cu 
sângele vărsat de tineret, sânge care, pentru ei, nu mai înseamnă nimic, ei nefăcând decât niște farse, care se fac la anumite date istorice. Li se aduce, cum 
spunea Crainic, slavă eroilor din război: „Până acolo a ajuns disprețul, încât, la zilele de comemorare a eroilor care au făcut războiul, se lasă o carte de 
vizită în cimitir, ca să se spună că oficialitatea nu i-a uitat”. 


Adevărul este că, pe mormântul lor, se joacă rumba desființării neamului românesc. Așa este și acum, aceste evenimente sunt folosite pentru a da o 
satisfacție, cum că țara a avut eroi, considerați martiri, că familiile lor sunt ajutate. În fond, însă, totul este... o farsă. Cine este cel care dă ideea politică? 
Brucan? Brucan, acesta este capul. Inteligența lui diabolică, care trage toate aceste sfori. El a cerut pedeapsa cu moartea lui Maniu și acum tot el este la 
putere. De ei depinde venirea Regelui în ţară, dacă vor să-l aducă. 


Sigur, comunismul este atât de puternic și acum, dar neocomuniștii se tem de o schimbare a lucrurilor. Dacă ar veni Regele, ei se tem, pentru că vor fi trași 
la răspundere. Dar eu cred că nu vor fi trași la răspundere niciodată. 


Numai dacă ar apărea o mișcare naţională puternică. 


Asta depinde numai de tineret. Am un prieten în Franţa, foarte naţionalist. Eu îi spuneam că o să se facă procesul comunist, cum s-a făcut și procesul 
hitlerismului... 


Nu se poate face un proces, pentru că atunci s-ar da totul pe față. Tineretul nostru naţionalist a fost omorât, la ordinul lui Carol al II-lea. A fost ucis, fără să 
protesteze cineva. 


A fost un consens „democratic”... 
Nimeni nu a protestat. Dacă ar fi fost comuniști, tot îţi părea rău, că sunt oameni, cum să-i omoare așa? 
Dar Maniu cum a reacţionat? 


Să știți că Maniu făcuse un pact cu ei, cu legionarii, pentru că erau o forță politică. Făcuse un pact cu ei, de unde se vedea că Maniu este un om curat, față 
de alte partide, faţă de Tătărăscu, care a fost un trădător, și mai erau și alţii ca el. Politica aceasta ne-a dus la dezagregarea hotarelor noastre. Politica 
Regelui Carol al II-lea. 


Sunteţi convins că dacă nu ar fi fost distrusă mișcarea naționalistă a tineretului, ar fi existat o rezistență politică în interior? De ce a fost distrusă această 
rezistență? 


Sigur că da! A fost o politică de trădare naţională. Mie îmi spunea un colonel din armata noastră, care era oarecum mobilizată mai mascat și erau zone cu 
posibile activități. Când ne-au luat Ardealul, soldaţii au spus: să mergem la război, să ne apărăm Ardealul, domnule colonel! Oameni care aveau familie și 
dragoste de viaţă voiau să meargă și să lupte până la moarte pentru Ardeal. Asta era. Nu se putea face, însă nimic, pentru că eram victima tuturor 
dușmanilor care ne înconjurau și care ne vor înconjura permanent. Noi suntem o naţiune, care a blestemat Occidentul, cel care ne-a părăsit întotdeauna, 
care este un trădător. Acolo se îngrămădesc toate răutățile. 


Să știți un lucru. Tudor Vladimirescu, când a făcut mișcarea lui atât de sfântă, pentru eliberarea noastră de sub turci și de sub greci, unde a întâmpinat 
rezistență? La Londra. Spuneau că s-a ridicat un bandit care vrea să strice interesele înaltei forțe. Țineau cu turcii, nu cu noi. Eram o naţiune atât de singură 
și puţină, nu ne puteam apăra. Așa suntem și azi... 

Ce a însemnat Titulescu pentru politica externă? 

Titulescu a fost o mare inteligenţă, însă a fost furat de către cercurile occidentale. | s-a dat posibilitatea să joace rolul lui așa de mare personalitate, a condus 
Liga Naţiunilor, dar, după mine, nu a avut prevederea viitorului. Pentru că un om politic trebuie să aibă prevederea viitorului, ce se poate întâmpla... Cu el s-a 
făcut alianța, adică recunoașterea sovietelor, care, pe noi nu ne-a recunoscut, nici nu ne-au dat măcar garanţia Basarabiei. 

A fost vândut? 

Nu, nu a fost vândut. Însă, un veleitar, poate. Dacă vreţi să vă îndreptaţi cu totul asupra evenimentelor politice de atunci, citiţi cartea lui Crainic, „Ortodoxie și 
etnocraţie”. Cum a fost și la noi, legionarismul — anticomunist, A.C. Cuza — anticomunist, studențimea — anticomunistă... Toate mișcările naţionaliste s-au 


născut ca o mișcare de protest și de luptă contra comunismului. Dar totul era altfel. 


Aș vrea să ne vorbiţi despre „Gândirea” și despre Nichifor Crainic, despre gândirism în sine. 


[Revista] „Gândirea” a apărut tocmai în momentul acela de incurie politică, când erau toate amestecurile străine și societatea noastră era complet 
dezorientată. Atunci, ea a apărut ca un testament, ca o împlinire a testamentului a celor care au murit pe front în realizarea românimii, adică jurământul 
tranșeelor. Așa îi zicea și Crainic, așa i-am spus și eu. 


Tranșeele care au dus la îndeplinirea visului nostru naţional însemna cea mai mare jertfă. Și această jertfă nu se făcea așa, ca un abator, numai ca să se 
consume carnea, ci se făcea cu dăruirea vieții acelei generaţii de luptători, pentru asigurarea viitorului acestei ţări și a urmașilor lui. Cum zice Delavrancea, 
„Ci a urmașilor voştri și a urmașilor urmașilor voştri, în vecii vecilor...” D-aia și-au dat viaţa cu tot entuziasmul. După asta, a urmat incuria aceasta 
democratică. Cei care respectau jurământul tranșeelor, iar Crainic s-a aflat în primul rând... 


În timpul războiului, la Bârlad, era Alexandru Vlahuţă, care era conștiința viitorului. Și atunci, s-a cam hotărât, ce trebuie să facem, după război, să se 
păstreze această unitate, visul acesta împlinit? Atunci, s-au gândit, nu că am spus de revista „Gândirea”, dar au vorbit de solidaritatea conștiinței naţionale, 
ca să nu se strice, ca să păstreze unitatea noastră. 


La aceasta, participau Crainic și poetul Vasile Voiculescu. Blaga a scos poeziile lui, „Poemele luminii”, și „Pietre pentru templul meu”, era imediat după 
război. Vlahuţă le-a citit și, apoi (el atunci era bătrân, așa cum mă găsiţi și pe mine acum, la o vârstă înaintată), l-a chemat pe Crainic: „Băi, Crainic, citește, 
mă. A apărut un poet în Transilvania... Acesta este darul pe care ni-l face nouă Transilvania. Citește și scrie cu amândouă mâinile despre el”. 


Crainic este cel dintâi care a salutat, în scris, apariţia lui Blaga. Apoi, deși au devenit mari prieteni, diferenţele de concepții i-au situat pe poziţii ușor contrare. 
Părintele Stăniloaie a scris o carte... 


Eu l-am iubit mult pe Blaga... Încă de la primele lui scrieri, am scris despre el. Și el mă iubea foarte mult pe mine. Dar, în același timp, eram discipolul lui 
Nichifor Crainic. Blaga găsea că ortodoxia este o înfrânare a puterii de gândire, pentru un filosof, că îl limitează, îl constrânge să rămână la aceste principii. 
Ori, Crainic, dimpotrivă, spunea că ortodoxia îţi deschide toate orizonturile nelimitate în puterea de gândire. Și asta o dovedea el, Crainic, prin scrierile şi 
toate eseurile lui. 


Mie îmi spune Crainic, despre Blaga: „Băi, Pan, a intrat dracu’ în Blaga!” Asta a fost formula prin care îl definea. Și, într-adevăr, Blaga, cu filosofia lui, cu 
trilogiile lui, pe care le știm foarte bine, a vrut să fie foarte original. Uneori, este foarte puţin inteligibil, are nu dezmărginirile pe care le urmărea el, ci mai 
degrabă disensiuni, în această direcţie... Dar era un mare gânditor care, la epoca aceea, putea să iasă ceva ca în gândirea europeană. Noi, însă, nu prea 


avem acces la acești domni occidentali care, din păcate, fac opere de artă universală, din fel și fel de falsuri. 


Sunt foarte indignat, pentru că noi slăvim faptul că suntem o naţiune latină, cea mai pură naţiune latină, dar suntem părăsiţi cu totul, în calea tuturor 
invaziilor şi a dușmanilor. În loc să ne apară, ca o forță spirituală, pe care nu o are nimeni. Nu vedeţi, la televizor? Este înspăimântător... 


Chiar cărturarii, care s-au format sub epoca comunistă, sunt unii valoroși, sunt culti, au inteligenţă, nu se simt deviaţi de la aspectul nostru. Ca să ne 
repunem noi în albia gândirii noastre românești, nu știu ce trebuie făcut. Și dacă nu se face acest lucru, gata, ne pierdem. 


Să ne întoarcem la conștiința noastră naţională, la dreptul de a viețui, la forța noastră spirituală și la forța noastră biologică. Suntem sub amenințarea 
înfometării, sub noii comuniști... Oamenii au început să se gândească numai la posibilitatea de a trăi, nu-i mai interesează idealul naţional. 


Spuneați ceva despre „România Mare”... 

Aceștia propovăduiesc idei pe care, poate, le găsiţi și la cărturarii noștri. Semnalează pericolul străinismului. Dacă ar fi sinceri și dacă ar fi niște adevăraţi 
gazetari, care să susţină această idee, [ar fi ideal]. Dar ei sunt comuniști și abat apele comunismului în această idee sacră, pentru că aceasta este sacră 
pentru noi... Naționalismul este sacru. 

Eu am fost la Muzeul de Literatură, am vorbit despre Nichifor Crainic, am protestat împotriva urii și acţiunii ostile care este declanșată asupra 
naționalismului. Naționalismul este cea mai curată formă de susţinere a ţării tale. Dacă vrei să fii, cu adevărat, în slujba conștiinței românești. Dacă te vinzi, 


atunci, sigur, faci din el toate porcăriile care nu se puteau face la noi. 


O naţiune dacă nu mai are conștiința naţională, e pierdută. Asta a spus-o filosoful nostru Vasile Conta... Sunt 100 de ani de atunci. O spunea Eminescu cât 
a putut. Este armătura sufletească a unui popor. 


Există antisemitism în România? 

Românul nu este antisemit, este foarte tolerant. Eu am o poezie în acest sens: „Te poftesc la masa mea, străine,/ Oricine ai fi/ Și-ţi dau să mănânci din 
bunătăţile mele/ Cu mine alături!/ Dar, nu căuta să mă vinzi pe mine,/ Nu căuta să mă desființezi pe mine,/ Nu te solidariza cu dușmanii mei/ Să vă daţi în 
coate așa,/ Să vă călcaţi pe sub masă,/ Ca să ne loviți mai bine,/ Că atunci te bate Dumnezeu!” 

Noi așa suntem. Suntem niște oameni foarte buni, foarte toleranți. 


Citesc Paler, care este un gazetar bine format, dar nu mă amestec cu el în polemici, când spune: xenofobie, extremism... 


Nu numai el. Şi Nicolae Manolescu... aproape toată intelectualitatea actuală. Aceasta care conduce revistele literare... 


Da, exact. Dar unde este xenofobia la români? Eu sunt din Slatina, dintr-un sat oltenesc. Dar când eram în Slatina, era un covrigar bulgar, căruia toată 
lumea îi era simpatică. Făcea covrigi buni. Când a început războiul din 1913, cu ungurii, gata, s-a schimbat. Ținea cu ai lui. Nu se mai uita la noi... Nu mai 
ţinea la noi. Deci, sângele apă nu se face. 


În ultimul timp, sunt foarte dese atacurile împotriva lui Eminescu și a naţionalismului românesc... 


Bine că îmi aduceţi aminte. Aici, este o pornire criminală, odioasă, contra lui Eminescu. Am să scriu în „Gândirea” [Nouă] chestia asta. Vor să-l desfacă în 
două, adică să rămână poetul, care este puţin accesibil. În Franţa, despre el apar numai câteva cuvinte, ca și în enciclopediile franceze. Vor să-i fie 
înlăturate toate ideile naţionaliste. Eminescu, dacă nu era naţionalist, toată valoarea extraordinară a poeziei sale n-ar fi fost mare lucru pentru neamul 
românesc. Acesta este sfântul literaturii noastre, al poeziei noastre, incoruptibil. El știa că merge până la dezastrul vieţii lui de mizerie. 


Însuși Maiorescu, care era un cosmopolit şi ţinea cu străinii, când Eminescu a scris Doina, Maiorescu i-a tipărit, totuși, „Doina”, în „Convorbiri literare”. Deci, 
însuși Maiorescu i-a respectat acest lucru. 


Mi se spune despre Lovinescu. El scrie despre Eminescu așa: că Eminescu a fost antisemit, ca să satisfacă interesele patronilor lui, pentru care îl plăteau. 
Deci, mai mare insultă la adresa lui Eminescu, decât asta, oare se poate? Cum să spui că el scria pentru plată? 


Despre Eminescu scrie și Slavici cum că, mergând, pe stradă, într-o seară, ploua..., băltoace prin târg, iar el vede un nenorocit desculţ. Și-a scos ghetele din 
picioare și i le-a dat. 


Nu știu dacă știți, dar Manolescu a spus că Doina arată izolaționismul şi xenofobia lui Eminescu, în „România Literară”, din 15 ianuarie, anul trecut. 


Știu, aceștia sunt plătiţi bine, să facă acest lucru. Mi-au cerut un interviu, să văd în ce măsură voi vedea să spun aceste lucruri, dar nu știu în ce măsură 
acceptă să scriu în casa lui ce gândesc eu. 


Mi-au publicat o pagină, totuși. Ei au cerut-o. 
În aceeași revistă, unde Zigu Ornea l-a făcut pe Ţuţea „nevroză pieritoare”... 


Da, dar naționaliștii au dat un răspuns, în „Gândirea”. Așa le trebuie. Ornea este un exponent foarte obraznic. Atacă pe Crainic, pe lorga, pe Ţuţea, pe Nae 
Ionescu... Îmi pare bine că d-voastră sunteţi lămurit asupra acestor aspecte. 

Sfatul pe care vi-l dau: să studiaţi presa dintre cele două războaie, presa naționalistă: „Gândirea” care era a lui Crainic, „Sfarmă Piatră”, „Porunca Vremii”, 
„Buna Vestire” și „Universul”. Acestea erau ziare puse în slujba conservării neamului românesc. Luaţi și [pe] celelalte, „Dimineaţa” și „Adevărul”, ca să vedeţi 
ostilitatea. Asta este datoria pe care o aveți. Luaţi, apoi, presa comunistă, de la începuturi, cu înscăunarea comunismului din România, să vedeţi cine erau 
cei care dansau și delirau, la venirea rușilor în ţară. 


Eu am plecat, din București, după 23 august și nu m-am mai întors, decât după 23 de ani. Care era peisajul Bucureștiului? Tancurile sovietice intrau, având 
asupra lor mare parte a tineretului evreiesc din România. Tineretul românesc pleca în munți și tineretul iudaic bolșevizat lua în primire România. Și, atunci, 
citiţi în ziare, vedeţi ce se mai poate descoperi, pentru că acesta este adevărul. 


Aveţi încredere în generaţia tânără, în regenerarea neamului românesc? 


Poate că este o iluzie pentru mine, dar am... Este singura nădejde pe care o am. Comuniștii au corupt tineretul, le dădea condiţii bune, cămine, organizaţiile 
UTC-iste, în toate orașele ţării, între clădirile cele mai valoroase erau date lor, ca să-și păstreze organizaţia, aveau autocare, care-i duceau în călătorii. Deci, 
o acţiune de corupere, ca să sustragă gândul. Dar așa au fost crescute generațiile sub comuniști. 


Nicolae Manolescu, oricât ar fi el de dornic să aducă ceva nou în ţară, este crescut în această atmosferă, este aerul pe care l-a respirat, probabil că asta i-a 
intrat în sânge și nu va putea niciodată să vadă că România nu este asta și nici cea pe care o s-o propovăduiască. 


Ei vin cu formule, cu legături străine, cu masoneria. S-a infiltrat acum, la noi, masoneria, groaznic. Este un mare pericol, foarte mare. „Xenofobi”, 
„extremiști”, așa o să vă spună și d-voastră, așa cum îmi spun și mie. 


Cum apreciați activitatea lui Nichifor Crainic, după război, participarea lui la acel ziar pentru străinătate? Se fac multe speculații, se încearcă atragerea 
ideologiei lui Nichifor Crainic către stânga naționalistă. 


Nu există stânga naționalistă. Nu există asemănări... Tocmai naționalismul este opusul stângii și stânga este opusul naţionalismului. Tocmai aici este partea 
care se amestecă pentru a pângări ideea națională. 


Pentru mine, e periculos ce vă spun acum, pentru că dacă intru în focurile lor, eu nu am putinţa să mă apăr. Eu vi le spun pentru d-voastră, cu dorinţa ca să 
le cerneţi, sub mintea și consimţirea d-voastră de români, și să vedeţi ce se cuvine pentru viitorul acestui neam. Duceţi-vă în piața fostului Teatru Naţional, 
care a fost bombardat de nemți, și acolo este un stâlp, pe care scria (eu nu am mai trecut demult: „Aici au fost masacrați, uciși de către regimul burghezo- 


moșieresc muncitorii care au cerut dreptul la viaţă și au cerut pâine”. Care este adevărul acestui lucru? Și se menţine minciuna și acum. Acesta „monument” 
a fost ridicat de comuniști. 


În 1918, când se făcuse România Mare, dar era o situaţie foarte nesigură, era eroismul, care ne arunca în orice fel de pericole, pentru că „ori învingem, ori 
murim”, aceasta era convingerea. Și, niște comuniști au făcut aici o mișcare bolșevică, prin care căutau ca partea Ardealului s-o dea ungurilor și cealaltă 
parte rușilor. Trădători, tocmai atunci când muriseră 800.000 de români. Și atunci, Mârzescu, în calitate de ministru al Justiţiei, în timpul Guvernului lonel 
Brătianu, le-a trimis o scrisoare și le-a zis: „Voi sunteţi români, gândiţi-vă, sunteți înșelaţi de străini, reveniţi la conștiința voastră. Faceţi un mare rău ţării 
noastre”. Scrisoarea a fost publicată în "România Liberă”. 


Nu, nu s-a schimbat nimic. Și au continuat mișcările antiromânești. Atunci, șase soldați români, care mai rămăseseră de pe front, au tras și i-au curățit pe toți 
comuniștii din acel grup subversiv... Trădătorii aceștia, chiar când sângele era proaspăt în tranșee, urmăreau să destabilizeze țara... Mai târziu, rezultatul: 
comuniștii au ridicat acel monument, din fața Teatrului Naţional, monument, care este și astăzi, pentru că tot ei ne conduc. 


Alături de casa unde locuiesc, este un scuar de grădiniță și acolo este monumentul lui Dobrogeanu Gherea, un anarhist rus, din epoca ţaristă. Poporul rus 
avea dreptate să fie revoltat, pentru că o duceau rău de tot cu Țarul. Dar, Gherea l-a adus în România pe Karl Marx. O să vedeţi că toată ideologia lui Karl 
Marx este propovăduită de el. După Revoluţie, revoluționarii l-au dat jos. Au protestat „oamenii de bine”, într-un articol incendiar, publicat în România literară, 
spunând că niște huligani, niște ticăloși, au dat jos monumentul „marelui cărturar, marelui om pentru libertate”. Tot ei l-au somat pe primarul Capitalei să-l 
pună la loc... Și, l-a pus la loc... 

București, 15 ianuarie 1994 


Marele român Pantelimon M. Vizirescu a fost înmormântat în Cimitirul Strehareţi din Slatina, în cavoul familiei. 

IPS Teodosie: Mitropolia Tomisului nu a fost desființată niciodată! 

Botoşani, moarte fulgerătoare, la doar 


4 După Covid, o nouă Gogoriță Planetară 

8 Era transumanismului: Dr. Ana-Maria 
Mihalcea: Neuralink a implantat un cip 


O Teodor Baconschi poate să stea liniștit: 
Homosexualii din România l-au ascultat 


10 Andrei Diîrlău: O gafă diplomatică în 

„Nu e deloc suficient să fii salariat al Patriarhiei pentru a te contamina incurabil de infailibilitate și sfințenie, așa cum nu e îndeajuns să fi absolvit una dintre cele 14 facultăţi de teologie 
provincială, 19 școli de cîntăreți bisericești, 9 școli postliceale teologico-sanitare(!)... 

Cu titluri generice deloc captivante, dar cu un corpus de texte inedite și captivante, cărturarul Mihai Neagu Basarab ,_ directorul Institulului Român și al Bibliotecii Române din Freiburg 
publică, de ani de zile, creații literare care aparțin unor nume mai mult sau mai puțin cunoscute ale intelectualității romanești. 

Statul român a mai făcut o gafă diplomatică. Guvernul României a comis o eroare majoră, dovedindu-și încă o dată lipsa de viziune și chiar miopia în politica externă (și folosesc cu 
grijă cuvintele). 

